cyanic-selkie/wikianc huggingface dataset:
Ալեքսանդրա Դանիացի
Ուելսի արքայադուստր
1894 թվականին Լիվադիայում մահացավ Ռուսաստանի կայսր Ալեքսանդր III-ը։ Նոր թագավոր դարձավ Ալեքսանդրայի եղբորորդի Նիկոլայ Ալեքսանդրովիչը։ Ալեքսանդրան երկուսուկես ամսով մեկնեց Ռուսաստան, որտեղ լիովին աջակցեց հարազատ քրոջը, որը ծանր էր տանում ամուսնու մահը։ Ամուսնու, հոր, եղբոր և այլ ազգականների հետ Ալեքսանդրան մասնակցել է Սանկտ Պետերբուրգում կայացած կայսեր հուղարկավորությանը։ 1896 թվականի մարտ-ապրիլ ամիսներին նա անցկացրել է Լազուրե ափին իր դստրերի՝ Վիկտորիայի և վերջերս ամուսնացած Մոդի ընկերակցությամբ, քրոջ՝ Մարիա Ֆեոդորովնայի և հարազատներից մեծ իշխաններ Գեորգիի և Միխայիլի հետ   ։
1898 թվականին մահացավ Ալեքսանդրայի մայրը՝ Դանիայի թագուհի Լուիզան։ Հոկտեմբերի 15-ին բազմաթիվ հարազատներ էին ներկա Ռոսկիլդե տաճարում (դանիերեն՝ Roskilde Domkirke) կայացած նրա հուղարկավորությանը ։
Ուելսի արքայադուստր կոչումը Ալեքսանդրան կրել է ավելի երկար, քան մեկ ուրիշը դրանից առաջ և հետո ։
Կառավարում
1901 թվականի հունվարի 22-ին Վիկտորիա թագուհու մահից հետո Ալբերտ Էդուարդը, ով ընդունել է գահակալման Էդուարդ VII անունը, և Ալեքսանդրան դարձան բրիտանական միապետեր։ Նույն տարում նոր թագուհուն շնորհվեց Կապիչի շքանշան։ 1488 թվականից ի վեր նա եղավ առաջին տիկինը, որն արժանացել է այդ ասպետական պատվին ։ Երկու ամիս անց արքայազն Գեորգը, Յորքի դուքսը և նրա կին Վիկտորիա Մարիան մեկնեցին կայսրությունով մեկ շրջայցի, իրենց երեխաներին թողնելով թագավորի ու թագուհու խնամքի տակ։ Ալեքսանդրան Գեորգի մի քանի երեխաների կնքամայրն էր. ապագա թագավոր Էդուարդ VIII, Քենթի դուքս Գեորգի և արքայադուստր Մարիայի, ինչպես նաև իր թոռ Ալեքսանդր Կոնաուտացու ։ Թագադրման արարողությունը նախատեսում էին անցկացնել 1902 թվականի հունիսին, Յորքի դքսի և նրա կնոջ վերադարձից հետո, սակայն այն տեղափոխվել է Էդուարդի կույր աղիքի բորբոքման պատճառով։ Թագուհին զորահանդեսին և թագավորական ձիավարությանը ներկա եղավ առանց ամուսնու։ Թագավորի վիրահատությունը կատարվել է վիրաբույժ Ֆրեդերիկ Տրիվզի ղեկավարությամբ։ Ամուսնու ապաքինվելուց հետո, 1902 թվականի օգոստոսի 9-ին տեղի է ունեցել թագադրումը Լոնդոնի աբբայությունում։ <span class="iw plainlinks" data-lang="en" data-lang-name="англ." data-title="Корона королевы Александры">Նոր թագը, որում տեղադրված էր հայտնի Կոխինուր ադամանդը, Ալեքսանդրայի գլխին դրել է Յորքի արքեպիսկոպոս Ուիլյամ Մակլագանը (էջ 243-249) ։
Գահ բարձրանալուց հետո Ալեքսանդրայի պարտականությունների շրջանակը ընդլայնվել էր։ Նա իր ծառաների և ֆրեյլինների (պալատական ազնվական տիկնայք) մեծ մասին պահպանել է իրենց պաշտոններում։ Երկար տարիներ նրան որպես անձնական քարտուղար և ննջարանի վերահսկող է ծառայել լեդի Շառլոտա Նոլիսը։ 1903 թվականի դեկտեմբերի 10-ին, երբ թագուհին գտնվում էր Սանդրինհեմում, Շառլոտայի սենյակում, որը գտնվում էր Ալեքսանդրայի անձնական հանգստի սենյակների ներքևում, առաստաղի գերանը սկսել է այրվել։ Լեդի Նոլիսը պալատում տագնապ է բարձրացրել և Ալեքսանդրային անձամբ հանել է անվտանգ տեղ, որի համար ավելի ուշ պարգևատրվել է ոսկե մեդալով ։ Մեծ դքսուհի Մեկլեմբուրգ Ստրելիցկային ասել է. «Մենք պետք է արժանին մատուցենք ծեր Շառլոտին, քանի որ նա փրկեց թագուհու կյանքը» ։
1905 թվականի մարտի 22-24 թագուհին իր կրտսեր դստրերի և փեսայի՝ արքայազն Կարլ Դանիացու (ապագա Նորվեգիայի թագավոր) ուղեկցությամբ իրականացրել է իր պաշտոնական այցը Պորտուգալիա՝ ի պատասխան պորտուգալական միապետերի Մեծ Բրիտանիա նախորդ տարվա այցի։ Առաջին օրը Ալեքսանդրան հանդիպել է թագուհի Ամելիայի և այրիացած թագուհի Մարիա Պիայի հետ։ Հաջորդ օրը Կարլ արքայազնի ուղեկցությամբ զբոսնել է քաղաքի կենտրոնում առանց պահակախմբի։ Այցի վերջին օրը նա այցելել է քաղաք Սինտրա փեսայի հետ և ճաշել է այրիացած թագուհու ընկերակցությամբ։ Նույն օրը հյուրերը մեկնել են տուն ։
Ձմռանը 1905-1906 թվականի Յորքի դուքսը կնոջ հետ միասին կրկին մեկնել են արտերկիր՝ Բրիտանական Հնդկաստան, թողնելով թոռների խնամքը նախնիներին։ Այդ ձմռանը 87 տարեկան հասակում իր դստեր Մարիա Ֆեոդորովնայի ձեռքերում մահացել է թագավորը՝ Դանիական արքա Քրիստիան IX, Ալեքսանդրայի հայրը։ 1907 թվականին թագուհին քրոջ հետ  միասին Դանիայում փոքր Վիդերե վիլլա են գնել, որտեղ միասին շատ ժամանակ են անցկացրել որպես մասնավոր անձիք։ 1908 թվականին թագուհին ամուսնու և Վիկտորիա դստեր հետ պաշտոնական այցով մեկնել է Ռուսական կայսրություն։ 1909 թվականի գարնանը Էդուարդ VII, Ալեքսանդրան և այրիացած կայսրուհին Միջերկրական ծովով ճամփորդել են։ Նրանք այցելել են Իտալիա, որտեղ կատարել են պաշտոնական այց թագավոր Վիկտոր Էմանուիլ III-ին և նրա տիկնոջը Ելենային ։ Շատ կենսագիրներ գրում են, որ Ալեքսանդրային դիտավորյալ չեն ցույց տվել բազմաթիվ պետական թղթեր և սահմանափակել են արտասահմանյան այցերի քանակը, որ նա չկարողանար ազդել ամուսնու քաղաքական որոշումների վրա։ Թագուհին դեմ է Գերմանիայի, նրա էքսպանսիայի և Եվրոպայի  քաղաքական ասպարեզում նրա հետ ցանկացած մերձեցմանը։ Օրինակ, 1890 թվականին Ալեքսանդրան գրել է բաց ուղերձ է բրիտանացի նախարարներին ու զինծառայողներին, որում կոչ է արել չեղյալ հայտարարել բրիտանական կղզի Հելգոլանդը գերմանական գաղութ Զանզիբարի հետ փոխանակումը։ Նա նշել է, որ կղզին ռազմավարական նշանակություն ունի Մեծ Բրիտանիայի համար և պատերազմի դեպքում, նա կարող է ետ մղել գերմանական ագրեսիան ։ Չնայած Ալեքսանդրայի ջանքերին, 1890 թվականի հուլիսի 1-ին ստորագրվեց կղզին գաղութի հետ փոխանակման Զանզիբարի պայմանագիրը։ Գերմանացիները ամրապնդվել են Հելգոլանդում, և ըստ գրող Ռոբերտ Էնսօրի, Ալեքսանդրայի կանխատեսման համաձայն կղզին «հանցավոր գործողությունների և ծովում Գերմանիայի պաշտպանության անկյունաքարը դարձավ» ։ Գերմանական Frankfurter Zeitung թերթը Ալեքսանդրա թագուհուն և նրա կայսրուհի քրոջը անվանել է միջազգային հակագերմանական դավադրության կենտրոն։ Ալեքսանդրան ամբողջ կյանքըում չի վստահել է իր եղբորորդին, գերմանական կայսեր Վիլհելմ II-ին, անվանելով նրան «մեր ներքին թշնամին» ։
1910 թվականին Ալեքսանդրան բրիտանական միապետների տիկիններից առաջինն էր, որը ներկա է եղել մեծ Բրիտանիայի համայնքների Պալատի քննարկմանը։ Երկու ժամ նա նստել է կանանց համար նախատեսված հատվածում, երբ քննարկվում էր օրինագծերի վրա լորդերի պալատի վետո դնելու իրավունքը վերացնելու մասին Պառլամենտի մասին օրենքը։ Մասնավոր կարգով Ալեքսանդրան արտահայտել է այն ընդունելու իր անհամաձայնությունը։ Դրանից հետո նա հեռացել է հունական կղզի Կերկիրա, որտեղ այցելել է եղբորը։ Գտնվելով արձակուրդում, նա թագավորի առողջության վատթարացման մասին լուր է ստացել և անմիջապես մեկնել է Լոնդոն։ Նա ժամանել է թագավորի մահվանից մի քանի ժամ առաջ, որը տեղի է ունեցել գիշերը մայիսի 6-ին։ Թագուհին անձամբ է նրան թթվածին տվել շնչառությունը հեշտացնելու համար նախատեսված բալոնից։ Ալեքսանդրան տեղեկացրել է պալատական Ֆրեդերիկ Պոնսոբնիին։ «Ես ինձ քար եմ զգում, որը չի կարող շնչել, չի կարողանում լաց լինել և հասկանալ, թե իրականում ինչ է կատարվում»։ Նրա մահից հետո Ալեքսանդրան Բուքինգհեմյան պալատից տեղափոխվել է Մարլբորո հաուզ, պահպանելով Սանդրինգհեմը ։
Այրիություն
Առաջին համաշխարհային պատերազմի ժամանակ օտարերկրյա միապետներին և արքայազններին Վինձոր ամրոցի սուրբ Գեորգ մատուռում Կապիչի շքանշաններ փակցնելու սովորությունը, որով նրանց բարձրացնում էին ասպետական արժանապատվության պատվանդանին, հասարակության կողմից կոշտ քննադատության է արժանացել, քանի որ ասպետական շքանշանի արժանացած շատերը կռվում էին Մեծ Բրիտանիայի դեմ։ Մայր-թագուհին միացել է «պոկել այդ սարսափելի գերմանական շքանշանները» պահանջին։ Հասարակական ճնշման ներքո թագավորը զրկել է բոլոր գերմանական շքանշանակիրներին առավելության նշան շքանշանից։ Ալեքսանդրան, սակայն պաշտպանել է իր արքայական ընտանիքի հեսենյան ազգականներին, որոնք իր կարծիքով «միայն զինվորներ էին կամ ենթականեր, որոնք կատարում են գերմանական դաժան տիրակալի հրամանները» ։ Թագուհին դեմ է եղել արքայազն Լյուդվիգ Բատենբերգցուն իր գերմանական ծագում ունենալու համար Առաջին ծովային լորդի պաշտոնից ազատելուն ։ Պատերազմի ընթացքում նա պարբերաբար հաճախել է հիվանդանոցներ և հոսպիտալներ, որտեղ շփվել է զինվորների հետ։ 1915 թվականի հունվարի 19-ին, երբ թագուհին Սանդրինգհեմում էր գտնվում պալատի շրջակայքը ռմբակոծության ենթարկվեց Զեփելինից (Zeppelin) : 1918 թվականի ամռանը Ալեքսանդրայի ազգական, նախկին ռուսական կայսր Նիկոլայ II-ը, նրա կինը (որը Էդուարդ VII թագավորի հարազատ քույրն էր), նրանց երեխաները սպասավորները գնդակահարվել են բոլշևիկների կողմից Եկատերինբուրգի Իպատևյան տանը։ Այրիացած թագուհին Գեորգ արքային խնդրել է միջոցներ ձեռնարկել իր քրոջը փրկելու համար, որը այն ժամանակ դստեր և մյուս Ռոմանովների հետ Ղրիմում էին գտնվում։ 1919 թվականի մարտին Մարիա Ֆեոդորովնայի համար HMS Marlborough հատուկ գծանավն է ուղարկվել և Ղրիմում գտնվող Ռոմանովների ընտանիքի անդամներին արտասահման են տեղափոխել ։ Մայիսի 8-ին Ալեքսանդրան Լոնդոնում հանդիպել է քրոջ հետ։ Թագուհու ջանքերի շնորհիվ նրա քրոջ համար հատուկ հիմնադրամ է ստեղծվել, որից նա անգլիայի թագավորից տարեկան 10 000 ֆունտ ստեռլինգ նպաստ է ստացել ։ Ալեքսանդրա թագուհին հատուկ ուշադրության է արժանացրել նրա կրտսեր թոռանը՝ արքայազն Ջոնին, որը էպիլեպսիայով հիվանդ էր և մեկուսացած ապրում էր իր դայակի հետ։ Ի տարբերություն երեխայի ծնողների, թագուհին հաճախակի էր գնում Սանդրինգհեմ` թոռանը տեսակցության, մինչև 1919 թվականին նրա մահանալը։ Երիտասարդ արքայազնը հուղարկավորվել է Ալեքսանդրայի նորածին որդու կողքին, սուրբ Մարիա Մագդալենայի եկեղեցում (էջ 285-293) ։
1920-ական թվականների սկզբին այրիացած թագուհին այցելել է մի քանի ընտանեկան հարսանիքներ, այդ թվում, կայսրուհի քրոջ ուղեկցությամբ, իր թոռան՝ Յորքի դուքս Ջորջի և տիկին Էլիզաբեթ Բոուզ Լայոնի, ապագա թագավորի ու թագուհու հարսանիքին ։ Մտերիմներից շատերը հավաստել են, որ պատերազմից հետո խիստ ծերացել էր, ինչը չէր նկատվել մինչև պատերազմական տարիները ։ Նա սկսել էր կրել մութ քողեր և շպարվում էր բավականին հաստ շերտով դիմահարդարվելով։ Այդ պատճառով նրա դեմքը, ինչպես գրել են, «էմալի նման» էր երևում ։
Այդ ժամանակից սկսած Ալեքսանդրան այլևս չի լքել Բրիտանական կղզիները։ 1920 թվականին նրա աչքի արյունատար անոթը պայթեց, որի հետևանքով որոշ ժամանակ տեսողությունը վատացել էր։ Կյանքի մայրամուտին թագուհին տառապում էր ամնեզիայից և խոսքի խնդիր ուներ։ Այրիության ամբողջ ժամանակաշրջանում նրա միջնեկ դուստրը՝ արքայադուստր Վիկտորյան միշտ նրա կողքին է եղել։ Նրան հաճախակի այցելել է քույրը, որը Ղրիմից մեկնելուց հետո ապրում էր Դանիայում, Հվիդյորե վիլլայում  ։ Այրիացած թագուհու մտերիմ ընկերուհիներից էր Հունաստանի թագուհի Օլգան, որն այդ ժամանակ ապրում էր Լոնդոնում` իր դուստր Մարիայի հետ։
1925 թվականի նոյեմբերի 15-ին թագուհին վերջին անգամ մի փոքր ուղևորություն է կատարել Սանդրինգհեմի շրջակայքով։ Հաջորդ օրը պաշտոնական տեղեկագիր է արձակվել, որտեղ հաղորդվել է, որ Ալեքսանդրան մի քանի անգամ սրտի նոպաներ է ունեցել։ Նա մահացել է 1925 թվականի նոյեմբերի 20-ին Սանդրինգհեմում։ Նրա կողքին էին թագավորիը, թագուհին և նրանց երեխաները։ Հուղարկավորվել է ամուսնու կողքին՝ Վինձոր ամրոցի Սուրբ Գեորգ մատուռում ։
Ժառանգություն
1932 թվականի հունիսի 8-ին, Ալեքսանդրա Ռոուզի օրը Լոնդոնում բացվել է Ալեքսանդրա թագուհու հուշարձանը, որի հեղինակն է քանդակագործ Ալֆրեդ Գիլբերտը ։ Հուշարձանի բացման ժամանակ այդ առիթով հատուկ պատրաստված ձոն է կատարվել, որի երաժշտությունը գրել է հայտնի անգլիացի կոմպոզիտոր և թագավորական երաժշտության վարպետ Էդուարդ Էլգարը ճանաչված բանաստեղծ Ջոն Մեյսֆիլդի բառերի հիման վրա ։
Մեծ Բրիտանիա տեղափոխվելով Ալեքսանդրան կարճ ժամանակում կարողացել է ժողովրդականություն նվաճել բրիտանական ժողովրդի շրջանում  ։ Անգլիական թագաժառանգի հետ ամուսնության տարում ի պատիվ Ուելսի նոր արքայադստեր, նրա անունով է կոչվել վերջերս վերակառուցված Ալեքսանդրա պալատը և դրան հարող այգին։ Մեծ Լոնդոնն ունի մոտ 67 ճանապարհներ և փողոցներ, որոնք կրում են բրիտանական թագուհու անունը ։ Մահդիստների ապստամբության (արաբերեն مهدي‎‎, ISO 233: mahdī օծյալ) ժամանակ վիրավորներին օգնություն ցուցաբերելու համար Ալեքսանդրան իր սեփական խնայողությունների հաշվին նավ է ուղարկել, որը ի պատիվ նրա կոչվել է «Ալեքսանդրա»։ 1897 թվականին տեղի է ունեցել Վիկտորիա թագուհու գահակալության ադամանդե հոբելյանը, որի կապակցությամբ Ալեքսանդրայի ղեկավարությամբ Մեծ Բրիտանիայի աղքատ ընտանիքներից 40 000 բնակիչների համար ճաշկերույթ է կազմակերպվել։ Անգլո-բուրական պատերազմի ժամանակ նա բժշկական նավ է ուղարկել Աֆրիկա, որը կրել է «Ուելսի արքայադուստր» անունը ։ Ի հիշատակ թագուհու, Լոնդոնի Թագավորական հիվանդանոցում կանգնեցվել է Ալեքսանդրայի արձանը ամբողջ հասակով ։
Թագավորական զույգի ֆինանսների վարման պարտականությունը, որոնցում Ալեքսանդրան ոչինչ չէր հասկանում, վերապահված է եղել սըր Դայտոն Պրոբինին։ Նրա թոռան՝ Էդուարդի, Վինձորի դքսի խոսքերով. «Թագուհու առատաձեռնությունը երբեմն տարակուսանք էր առաջացնում նրա ֆինանսական խորհրդատուների մոտ։ Ամեն անգամ, երբ նա ֆինանսական օգնություն խնդրող նամակ էր ստանում, թագուհին անմիջապես ուղարկում էր գումարը, նույնիսկ չհավաստիանալով, թե ուղարկողը իրո՞ք կարիքի մեջ է, թե՝ ոչ» ։ Ալեքսանդրան ոչ մի ուշադրություն չէր դարձնում իր շռայլության մասին ծառայողների բողոքներին և հաճախ նրանցից հեռու էր մնում կամ ձևացնում էր, թե չի լսում ։
Ամբողջ կյանքում Ալեքսանդրան հասարակությունից թաքցրել է պարանոցի վրայի ոչ մեծ սպին, հավանաբար, մանուկ հասակում վիրահատության հետքը ։ Թերությունը թաքցնելու համար նա հագնում էր չոկեր կամ բարձր օձիքներով զգեստներ։ Ալեքսանդրայի շնորհիվ չոկերը հայտնի է դարձել բրիտանական հասարակությանը և ավելի քան 50 տարի նորաձև է համարվել։ Ալեքսանդրան այնքան մեծ ազդեցություն է ունեցել նորաձևության վրա, որ երբ 1867 թվականին նա ռևմատիզմի ուժեղ նոպա է ունեցել և սկսել է կաղալ, շատ կանայք սկսել են պատճենել այդ հիվանդությունը, այն անվանելով Ալեքսանդրայի կաղություն ։ Նա կրել է Ռեդֆերն բրիտանական նորաձևության տան հագուստը։ Գնումներ է կատարել Փարիզում Ժակ Դյուսեից կամ Ֆրոմոնտ տնից։ Ալեքսանդրան իր զուգագուլպաներն անձամբ էր լցակարում, իսկ նրա հին զգեստները օգտագործվում էին կահույքի պաստառապատման համար ։ 1880-ական թվականների վերջում Ուելսի արքայադուստրը սկսել է հավաքել ռուսական Ֆաբերժե ընկերության ապրանքանիշներ, որոնց ծանոթացել է քրոջ՝ Մարիա Ֆյոդորովնայի շնորհիվ․ ռուսական ցարը Զատիկի կապակցությամբ կնոջը նվիրում էր Ֆաբերժեի ձվեր։ Արդյուքնում, հետագայում Լոնդոնում բացվեց միակ օտարերկրյա ֆիրման, որի հիմնական գնորդները թագավորական ընտանիքի անդամներն էին։ Ալեքսանդրան ուներ Ֆաբերժեի ծաղիկների ունիկալ հավաքածու, որն էլ հետագայում լրացրել են թագուհիներ Մարիան և Եղիսաբեթ Բոուզ-Լայոնը (Թագավորական հավաքածուում ներկայումս 26 -ն են) ։
1926 թվականին ծնված Ալեքսանդրայի թոռնուհին՝ արքայադուստր Եղիսաբեթ Ալեքսանդրա Մարիա Յորքցին, ապագա Եղիսաբեթ II, իր երկրորդ անունը՝ Ալեքսանդրա, ստացել է ի պատիվ նրա ։
Մշակույթում
Ալեքսանդրա թագուհին ներկայացվել է մի քանի բրիտանական սերիալներում և ֆիլմերում.
Երեխաներ
Թագավոր Էդուարդ VII-ի հետ համատեղ կյանքում Ալեքսանդրան ունեցել է վեց երեխա.
Զինանշան
Ալեքսանդրա Դանիացու զինանշանի հիմքում նրա ամուսնու և հոր զինանշաններն են։ Վահանի գագաթին Սուրբ Էդուարդի թագն է։ Կանաչ մարգագետնի վրա հենված վահանը բռնել են ոսկե ընձառյուծը, զինված մուգ կարմիրով և նույն գույնի թագով պսակված [ըմբոստ առյուծը զգոն է] և մահակով մորուքավոր վայրենին [անտառային մարդ] ։
Վահանը կանացի է (շեղանկյուններով), բաժանված է երկու մասի։
Աջից անգլիական թագավորական զինանշանն է, որը չորս մասերի է բաժանված. Ձախից Գլյուքսբուրգների զինանշանն է։ Վահանի մուգ կարմիր ֆոնը արծաթե խաչով չորս մասի է բաժանված (Դանեբրոգ). Վահանի վրա վահանիկ կա, որը չորս մասանանի է.
Արտաքին հղումներ
Կատեգորիա:Ուելսի արքայադուստրեր Կատեգորիա:Դանիայի արքայադուստրեր Կատեգորիա:Մեծ Բրիտանիայի կոնսորտներ Կատեգորիա:Կապիչի շքանշանի ասպետներ Կատեգորիա:Կոպենհագեն քաղաքում ծնվածներ Կատեգորիա:19-րդ դարի բրիտանացիներ Կատեգորիա:20-րդ դարի բրիտանացի կանայք Կատեգորիա:Վինձորներ Կատեգորիա:Անձինք նամականիշերի վրա Կատեգորիա:Վիկտորիայի և Ալբերտի թագավորական շքանշանի ասպետ կանայք Կատեգորիա:Հնդկական թագի շքանշանի ասպետ կանայք
Ֆրանկլին (Արևմտյան Վիրջինիա)
Ֆրանկլին (Franklin), քաղաք ԱՄՆ-ի Արևմտյան Վիրջինիա նահանգում։ Փենդլտոն շրջանի վարչական կենտրոնն է։ 2010 թվականին քաղաքում ապրել է 721 մարդ։
Աշխարհագրական դիրք
Ֆրանկլինը գտնվում է Արևմտյան Վիրջինիա նահանգի արևելքում և հանդիսանում է Փենդլտոն շրջանի վարչական կենտրոնը։ Քաղաքը գտնվում է Հարավային Պոտոմակ գետի ափին՝ US 33 և US 220 խաչմերուկում ։ ԱՄՆ Բնակչության մարդահամարի բյուրոյի տվյալներով քաղաքն ունի 1,45 քառակուսի կիլոմետր ընդհանուր մակերես։
Պատմություն
Ֆրանկլինի պատմական շրջանը ներառվել է ԱՄՆ-ի պատմական վայրերի ազգային գրանցամատյանում։
Բնակչություն
313 տնային տնտեսություններից 44,4%-ը համատեղ բնակվող ամուսնացած զույգեր են (13,1%-ը 18 տարեկանից փոքր երեխաների հետ), 7,3%-ը կանայք, որոնք ապրում են առանց ամուսնու, 3,5%-ը տղամարդիկ, որոնք ապրում են առանց կանանց, իսկ 44,7%-ը ընտանիք չունի։ Տնային տնտեսությունների 4,1%-ը կազմում են տարբեր սեռերի զույգեր, որոնք ամուսնացած չեն։ Միջին հաշվով տնային տնտեսություն վարում է 2,00 մարդ, իսկ ընտանիքի միջին չափը կազմում է մոտ 2,68 մարդ։
Ըստ 2010 թվականի մարդահամարի տվյալների՝ քաղաքի բնակչությունը ըստ տարիքային խմբի բաշխվում է հետևյալ կերպ․ 14,4%-ը՝ 18 տարեկանից փոքր բնակիչներ, 2,5%-ը՝ 18-21 տարեկան բնակիչներ, 46,9%-ը՝ 21-65 տարեկան բնակիչներ և 36,2%-ը՝ 65 և ավելի տարեկան բնակիչներ։ Բնակչության միջին տարիքը 55,5 տարեկան է։
2014 թվականին 679 աշխատունակ բնակիչներից աշխատանք ունեին 323-ը։ Ընդ որում, տղամարդիկ ունեցել են 54 479, իսկ կանայք 26 111 ԱՄՆ դոլար տարեկան միջին եկամուտ։ 2014 թվականին ընտանիքի միջին եկամուտը գնահատվում էր 67 232 դոլար, որից տնային տնտեսության համար օգտագործվում էր 47 083 դոլար։ Մեկ շնչի հաշվով եկամուտը 25 014 դոլար էր։ Մարդահամարի ժամանակ Ֆրանկլինում ընտանիքների 18,7%-ը և ընդհանուր բնակչության 24,7%-ը գտնվում էին աղքատության մեջ, որոնցից 34,7%-ը կազմում էին 18 տարեկանից փոքր բնակիչները և 23,4%-ը 65 տարեկանից ծեր բնակիչները ։
Կլիմա
Ըստ Կյոպպենի կլիմաների դասակարգման՝ Ֆրանկլինի կլիման համապատասխանում է արևմտյան ափի ծովային կլիմային (Cfb)։ Միջին տարեկան տեղումների քանակը 861,1 մմ է։ Տարեկան միջին ջերմաստիճանը 11,1 °C է, ամենատաք ամիսը հուլիսն է (միջին ջերմաստիճանը 21,7 °C), ամենացուրտը՝ հունվարը (միջին ջերմաստիճանը 0,3 °C) ։
Ծանոթագրություններ
Կատեգորիա:1794 թվականին հիմնադրված բնակավայրեր
Մանհայմ գեղարվեստի սրահ
Մանհայմ գեղարվեստի սրահ կամ Մանհայմի արվեստի սրահ (Kunsthalle Mannheim), ժամանակակից արվեստի թանգարան Գերմանիայի Մանհայմ քաղաքում։ Հիմնադրվել է 1909 թվականին։
Հավաքածու
Կունշտալեի սեփական հավաքածուն ներառում է նկարիչների 1500 աշխատանքներ, որոնց թվում են Պոլ Սեզանի և Վասիլի Կանդինսկու, ինչպես նաև Անսելմ Կիֆերի 38 ստեղծագործությունները, որոնք ապահովված են գործարար Հանս Գրոտի երկարաժամկետ վարկով ։
Ճարտարապետություն
Հերման Բիլինգի նախագծով շենքը կանգնեցվել է որպես ժամանակավոր կառույց քաղաքի 300-ամյակին նվիրված 1907 թվականին «Արվեստի միջազգային ցուցահանդեսին» մասնակցելու համար։ Այն ի սկզբանե ենթադրվում էր քանդել այս ցուցահանդեսից հետո, սակայն հետագայում վերածվում է քաղաքային պատկերասրահի։
Համբուրգի ճարտարապետներ Գերկանի, Մարգի և գործընկերների կողմից 2018 թվականին բացվել է 1200 քառակուսի մետր նոր տարածք, որտեղ կան յոթ ցուցասրահներ և 22 մետր բարձրությամբ ապակե տանիք։ Բետոնի, ապակու և պողպատի կառուցվածքը պատված է բրոնզե շերտով ։
Արտաքին հղումներ
Կատեգորիա:Գերմանիայի պատկերասրահներ Կատեգորիա:Գերմանիայի ժամանակակից արվեստի թանգարաններ Կատեգորիա:Ժամանակակից արվեստի թանգարաններ Կատեգորիա:1907 հիմնադրված թանգարաններ
Լեհվազի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Լեհվազ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 6 հուշարձան (5 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
(903) Նիլի
Միջին հեռավորությունը Արեգակից կազմում է 3,239674 ա. մ., առավելագույնը մոտենում է 3,1085 ա. մ. հեռավորության վրա և հեռանում 3,3709 ա. մ., իսկ Երկրի ուղեծրին Նիլի աստերոիդը նվազագույնը մոտենում է 2,129 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2129,86 երկրային օրվա ընթացքում, իր ուղեծրով շարժվելով միջինում 0,169025 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,75° անկյուն։
Արտաքին հղումներ
Կատեգորիա:1918 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Արձագանք
Արձագանք, որևէ արգելքից անդրադարձած և դիտորդի ընկալած ալիք (ձայնային, էլեկտրամագնիսական և այլն)։ Ձայնի արձագանքը լսելի է միայն այն դեպքում, եթե աղբյուրից մինչև արգելք և արգելքից դիտորդ ընկած հեռավորությունը ձայնը անցնում է 0, 05-0, 06 վրկ-ից ավելի ժամանակամիջոցում։ Արձագանքները լինում են՝ բազմապատիկ (ստացվում են մի շարք անդրադարձնող մակերևույթների առկայության դեպքում, օրինակ, լեռներում), երաժշտական (առաջանում է դատարկ ստադիոններում, բետոնե աստիճաններով բաց ամֆիթատրոններում՝ մեծաթիվ անդրադարձումների հետևանքով, իսկ երբ տեղերը զբաղված են ունկնդիրներով, անդրադարձնող մակերևույթը դառնում է կլանող, և արձագանքը մարում է) և ներդաշնակ (ստացվում է ալիքի երկարությունից փոքր չափեր ունեցող արգելքից ձայնի անդրադարձման դեպքում, օրինակ, լավ արտահայտված օբերտոններով երաժշտական ձայնի անդրադարձումը ծառի տերևներից)։ Բազմաթիվ արձագանքների միախառնումը փակ տարածության մեջ առաջացնում է ռեվերբերացիա (ետհնչունություն)։ Իմանալով ձայնի տարածման արագությունը (u) և չափելով արձագանքի ուշացման ժամանակամիջոցը (\tau), կարելի է որոշել մինչև արգելքը եղած հեռավորությունը՝ ։ Այս մեթոդով են աշխատում արձագանքի էֆեկտի հիման վրա գործող սարքերը (օրինակ, է խոլոտը հիդրոձայնային լոկատորը)։ Արձագանքի երևույթը լայն կիրառություն ունի նաև ուլտրաձայնային արատանշման մեջ, որտեղ անդրադարձման աղբյուր են համասեռ միջավայրում եղած բազմապիսի վնասակար խախտումները (ճեղքվածքներ, դատարկություններ և այլն)։ Էլեկտրամագնիսական արձագանքի երևույթի հիման վրա է ստեղծված ժամանակակից ռադիոլոկացիան։
Կատեգորիա:Ձայն Կատեգորիա:Ակուստիկա Կատեգորիա:Ալիքային երևույթներ
Կիևի հայկական համայնք
«Կիևի հայկական համայնք», հասարակական կազմակերպություն, որը միավորում է Կիևի և Կիևի մարզի հայ մշակույթին անտարբեր մարդկանց և հայերին։
Պաշտոնապես կազմակերպությունը գրանցվել է 1994 թվականին՝ «Կիևի հայկական հասարակություն» անվամբ։
2003 թվականին ընկերության հավաքներից մեկում որոշում է կայացվել անվանումը փոխելու, ինչպես նաև կազմակերպության կանոնադրության մեջ փոփոխություններ կատարելու մասին։ Այսպիսով, 2003 թվականի հոկտեմբերի 20-ից իր աշխատանքն է սկսել «Կիևի հայկական համայնք» հասարակական կազմակերպությունը։
2012 թվականի հունիսի 7-ին բացվեց Կիևի հայ համայնքի հանրային ընդունարանը ։
2005-2006 թվականներին Կիևի հայ համայնքը հանդես է եկել որպես շախմատի միջազգային մրցաշարի գլխավոր հովանավոր ։
19.06.2014 Կիևի հայկական համայնք ՀԿ նախագահ ընտրվեց Գևորգյան Նորիկը, Ուկրաինայում Հայաստանի պատվավոր հյուպատոս, հունահռոմեական ոճի ըմբշամարտի վաստակավոր մարզիչ, հաջողակ գործարար։
Կառուցվածք
Նախագահ՝ Գևորգյան Նորիկ Տիգրանի։ Նախորդ նախագահ՝ Գալուստյան Համլետ Ռոբերտի ։
Վարչության անդամներ՝
Կառուցվածքային կազմակերպություններ
Հայոց ցեղասպանության հարցերով կոմիտե։ Երիտասարդության և սպորտի կոմիտե։ Ֆինանսական կոմիտե։ Տեղեկատվական քաղաքականության կոմիտե։ Մշակույթի կոմիտե։ Սոցիալական օգնության կենտրոն։ Պատերազմի և աշխատանքի վետերանների աջակցության կոմիտե։ Կիևի հայկական եկեղեցու աջակցության և օգնության կոմիտե։ Իրավական օգնության կենտրոն Գրիգոր Զոհրապի (իրավաբանական ծառայություն) Կիևի հայ համայնքի կառուցվածքային ստորաբաժանումների հետ աշխատանքի կոմիտե։ Գրիգոր Նարեկացու անվան ուսումնական կենտրոն։
Արտաքին հղումներ
Կատեգորիա:Ուկրաինայի հասարակական կազմակերպություններ Կատեգորիա:1989 հիմնադրված կազմակերպություններ Կատեգորիա:Հայերն Ուկրաինայում
Օլոնկինբուեն
Օլոնկինբուեն, բնակավայր Նորվեգիային պատկանող Յան Մայեն կղզու հարավային մասում։ Անվանումը ստացել է Գենադի Օլոնկին Նիկիտիչի պատվին։
Մշտական բնակչությունը բացակայում է։ Ավանում ժամանակավոր բնակվում է միայն 18 մարդ, ովքեր հանդիսանում են Loran-C ռադիոնավիգացիոն  կայանի աշխատակիցները։ Ավանը կառուցված է հենց կայանի հարևանությամբ։ Այստեղ են բնակվում նաև մետերոլոգիական կայանի աշխատակիցները՝ չնայած որ կայանը գտնվում է ավանից 2.5 կմ հյուսիս-արևելք ։
Ավանի ղեկավարը հանդիսանում է է Loran-C նավիգացիոն կայանի ղեկավարը, ով ունի վարչական ու քաղաքացիական ղեկավարում իրականացնելու իրավունքներ կղզու ամբողջ տարածքում։
Կղզու, այդ թվում՝ Օլոնկինբուեն ավանի պահպանության իրականացումը դրված է Նորվեգիայի զինված ուժերի պարտականությունների շարքում։
Արտաքին հղումներ
Կատեգորիա:Նորվեգիայի բնակավայրեր Կատեգորիա:Յան Մայեն
Արձան
Արձան, քանդակի տեսակ, քարից (գրանիտ, մարմար և այլն), մետաղից, փայտից, կավից, գիպսից, մոմից կերտված մարդու (կամ կենդանու) պատկեր, որն ունի լրիվ եռաչափ ծավալ և բնականին մոտ կամ գերազանցող մեծություն (բնականից զգալիորեն փոքրը՝ արձանիկ)։ Որպես հոմանիշ գործածվում է անդրի (άνδριάς-άντος - արձան) անվանումը, որը նշանակում է մարդու արձան՝ ամբողջ հասակով (կեսից՝ կիսանդրի)։ Հնում «Արձան» բառը նշանակել է քարի, աղի կամ այլ պինդ նյութի բեկոր, որ կանգնեցվել է ի հիշատակ ննջեցյալների և ի նշան հաղթության, կամ իբրև սահմանանշան մահարձան, կոթող, սյուն, կիրառվել է նաև պարսպի բուրգ, բուրջ իմաստով։
Կատեգորիա:Քանդակագործություն
Ռոդրիգո Սանտորո
Ռոդրիգո Ժունկեյրա դոս Ռեյս Սանտորո (Rodrigo Junqueira dos Reis Santoro; ), բրազիլացի դերասան։ Առավել հայտնի է դարձել՝ նկարահանվելով  «Կարանդիրու», «Իրական սեր», «300 սպարտացիները», «Չե», «Ես քեզ սիրում եմ, Ֆիլիպ Մորիս», «Ֆոկուս», «300 սպարտացիներ. կայսրության ծաղկումը», «Բեն Հուր» ֆիլմերում, ինչպես նաև նկարիչ Պաուլոյի դերով Կորուսյալները հեռուստասերիալում։ Համարվում է 21-րդ դարի բրազիլացի ամենահայտնի դերասաններից մեկը։
Ռոդրիգոն ծնվել է 1975 թվականին Բրազիլիայի Ռիո դե Ժանեյրո նահանգի Պետրոպոլիս քաղաքում։ Սովորել է Ռիո դե Ժանեյրոյի կաթոլիկ համալսարանի լրագրության ֆակուլտետում։ Նկարահանվել է Ռեդե Գլոբո հեռուստաընկերության սերիալներում։ Մեծ կինոյում առաջին անգամ նկարահանվել է 2001 թվականին։ 2003 թվականին նկարահանվել է Իրական սեր ֆիլմում։ Ջիզել Բունդշենի հետ միասին նկարահանվել է գովազդային հոլովակներում։ 2004 թվականին նկարահանվել է Chanel No. 5 օծանելիքի գովազդում։ Ռոդրիգոն բնակվում է Ռիոյում և չի պատրաստվում տեղափոխվել Լոս Անջելես, չնայած որ տարվա մեծ մասը անց է կացնում Միացյալ Նահանգներում՝ նկարահանվելով հոլիվուդյան ֆիլմերում։ Սանտորոն ամերիկյան The Doors խմբի և Ուիլյամ Շեքսպիրի ստեղծագործությունների սիրահար է։ Ակտիվորեն մասնակցում է բարեգործական միջոցառումներին։ Այսպես, 2008 թվականին մասնակցել է ֆուտբոլային բարեգործական խաղին, որին մասնակցել են նաև հայտնի ֆուտբոլիստներ Ալան Շիրերը և Լուիշ Ֆիգուն։
Արտաքին հղումներ
Կատեգորիա:Բրազիլացի դերասաններ Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Հեռուստատեսային դերասաններ
Ռազմական խաղ (ֆիլմ)
«Ռազմական խաղ» (The War Game), բրիտանացի ռեժիսոր Փիթեր Վոթքինսի հեռուստատեսային ֆիլմ, էկրան Է բարձրացել 1965 թվականին։ Չնայած ֆիլմի ցուցադրությունը պլանավորված էր 1965 թվականի հոկտեմբերի 7-ին, այն այդպես էլ եթեր դուրս չեկավ, քանի որ, BBC ընկերության ղեկավարության կարծիքով, պարունակում էր միջուկային պատերազմի սարսափների չափազանց վառ տեսարաններ։ Առաջին անգամ ֆիլմը բրիտանական հեռուստատեսությամբ ցուցադրվել է միայն 1985 թվականին։ Այնուամենայնիվ, կինոնկարը թատերական վարձույթ է դուրս եկել և ստացել մի քանի հեղինակավոր պարգևներ՝ Վենետիկի կինոփառատոնի հատուկ մրցանակ (1966), «Օսկար» մրցանակ (1967)՝ լավագույն վավերագրական ֆիլմ անվանակարգում, լավագույն կարճամետրաժ ֆիլմ անվանակարգի համար ստացել է ՄԱԿ-ի և բրիտանական կինոակադեմիայի (1967) մրցանակներ։ 2000 թվականին ֆիլմը Բրիտանական կինոյի ինստիտուտի առաջարկով հայտնվել է բրիտանական լավագույն հեռուստահաղորդումների ցուցակի 27-րդ տեղում
Ֆիլմի մասին
Ֆիլմը ստեղծվել է բրիտանական կղզիներում ջերմամիջուկային հարվածի և դրա հետևանքների մասին խորհրդային հեռուստալրահաղորդման ձևով (Քենթի կոմսությունում տեղի ունեցած իրադարձությունների օրինակով)։ Հակամարտության էսկալացիան սկսում է թափ հավաքել, երբ ամերիկացիները որոշում են մարտավարական միջուկային զենք կիրառել Հարավային Վիետնամ ներխուժած չինական զորքերի դեմ։ Դրան ի պատասխան խորհրդային և արևելա-գերմանական բանակները հարված են հասցնում Արևմտյան Բեռլինին։ Տակտիկական միջուկային պատերազմն արագ դառնում է ռազմավարական և Մեծ Բրիտանիայի տարածքում տասնյակ ջրածնային ռումբեր են պայթում։ Առաջին ժամերին միլիոնավոր մարդիկ զոհվում են, շատերը վիրավորումներ և շոկ են ունենում։ Երկրում արագ քաոս է սկսվում ենթակառուցվածքի քայքայման, սննդի պակասի և բարոյականության անկման պատճառով։
Փիթեր Վոթքինսն ֆիլմի վրա աշխատանքների մասին ասել է.
Արտաքին հղումներ
Կատեգորիա:Ֆիլմեր այբբենական կարգով Կատեգորիա:1965 ֆիլմեր Կատեգորիա:Բրիտանական վավերագրական ֆիլմեր Կատեգորիա:Բրիտանական ռազմական ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում
Օտրադնոե (ավան, Վելիկոնովոսյոլկովսկի շրջան)
Օտրադնոե (Одрадне), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Օտրադնոե ավանում բնակվում էր 387 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի ավաններ
Վասիլի Լանովոյ
Վասիլի Սեմյոնի Լանովոյ (Васи́лий Семёнович Ланово́й,  ), խորհրդային և ռուսական թատրոնի և կինոյի դերասան, գեղարվեստական ասմունքի վարպետ, հասարակական գործիչ, թատրոնի մանկավարժ, Եվգենի Վախթանգովի անվան պետական ակադեմիական թատրոնի դերասան (1957-2021), Ռուսաստանի Դաշնության աշխատանքի հերոս (2019), ժողովրդական արտիստ (1985), Լենինյան մրցանակի դափնեկիր (1980)։
Կենսագրություն
Վասիլի Լանովոյը ծնվել է 1934 թվականի հունվարի 16-ին Մոսկվայում ուկրաինացի գյուղացիների ընտանիքում։ Ծնողները 1931-1932 թվականներին Օդեսայի շրջանի Ստրիմբա գյուղից տեղափոխվել են Մոսկվա՝ աշխատել են քիմիական գործարանում։ 1941 թվականի հունիսի 23-ից գործարանում ձեռքով լցրել են Մոլոտովի կոկտեյլի շշերը, ինչի պատճառով իրենց և արտադրամասի մյուս՝ 72 աշխատակիցների ձեռքերի և ոտքերի նյարդային համակարգը վնասվել է և մինչև կյանքի վերջ հաշմանդամ են մնացել ։
Յոթնամյա Վասիլին Հայրենական մեծ պատերազմը դիմավորել է Ուկրաինայի Ստրիմբա գյուղում՝ պապենական տանը, ուր եկել ամառն անցկացնելու։ Գյուղը գրավել են գերմանացիները և զվարճանալու համար գերմանացի զինվորը կրակել է Վասիլիի գլխավերևով, որից հետո տղան սկսել է կակազել ։
1947 թվականին Լանովոյը սկսել է սովորել ԶԻԼ գործարանի մշակույթի պալատի թատերական ստուդիայում, որտեղ տացել է բեմական հմտությունների առաջին դասերը։ 1951 թվականին Սիրողական դերասանների համամիութենական մրցույթում Լանովոյն արժանացան պատվոգրի։
Դպրոցն ավարտել է ոսկե մեդալով։ 1953 թվականին ընդունվել է Մոսկվայի պետական ​​համալսարանի լրագրության ֆակուլտետ, որտեղ սովորել է ընդամենը վեց ամիս։ Հետո ընդունվել է Բորիս Շչուկինի անվան թատերական ուսումնարան (այժմ ՝ Բորիս Շչուկինի անվան թատերական ինստիտուտ), որն ավարտել է 1957 թվականին։ Դեռ 1954 թվականին սովորելու տարիներին նա նկարահանվել է իր առաջին «Հասունության վկայական» ֆիլմում, իսկ 1956 թվականին խաղացել է «Պավել Կորչագին» ֆիլմի գլխավոր դերը։ Ուսման ընթացքում հանդիպել է դերասանուհի Տատյանա Սամոյլովային, ամուսնացել և մի քանի տարի ապրել նրա հետ։
1957-2021 թվականներին խաղացել է Եվգենի Վախթանգովի անվան պետական ակադեմիական թատրոնում։ Նկարահանվել է բազմաթիվ կինոնկարներում։
Մահացել է կորոնավիրուսից 2021 թվականի հունվարի 28-ին Մոսկվայում ։
Ծանոթագրություններ
Կատեգորիա:Ռուս դերասաններ Կատեգորիա:Խորհրդային դերասաններ Կատեգորիա:COVID-19-ից մահացածներ Կատեգորիա:20-րդ դարի դերասաններ Կատեգորիա:Ռուս հասարակական գործիչներ Կատեգորիա:Ե․ Վախթանգովի անվան թատրոնի անձինք Կատեգորիա:Ռուս հնչյունավորողներ Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուսաստանի հեռուստատեսության դերասաններ Կատեգորիա:Ռուս թատերական ռեժիսորներ Կատեգորիա:Ռուսաստանի գեղարվեստի ակադեմիայի պատվավոր անդամներ Կատեգորիա:Մանկավարժներ այբբենական կարգով Կատեգորիա:«Բյուրեղապակյա Տուրանդոտ» մրցանակի դափնեկիրներ Կատեգորիա:Ռուս հուշավիպագիրներ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
(904) Ռոքֆելիա
(904) Ռոքֆելիա (Rockefellia), աստերոիդ աստերոիդների հիմնական գոտում։ Հայտնաբերվել է 1918 թվականի հոկտեմբերի 29-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,993746 ա. մ., առավելագույնը մոտենում է 2,7242 ա. մ. հեռավորության վրա և հեռանում 3,2632 ա. մ. ։ Արեգակի շուրջ մեկ ամբողջական պտույտ է կատարում 1892 երկրային օրվա ընթացքում, իր ուղեծրով շարժվելով միջինում 0,190275 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,16° անկյուն։
Արտաքին հղումներ
Կատեգորիա:1918 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քրիստոսի համբարձման կաթոլիկ եկեղեցի
Քրիստոսի համբարձման կաթոլիկ եկեղեցի (Кирха Вознесения Христа), ծխական եկեղեցի Սովետսկում, քաղաքի տեսարժան վայրերից մեկը։
Պատմություն
Քրիստոսի համբարձման կաթոլիկ եկեղեցու ներկայիս տեղում նախկինում եղել է Մարիամի համբարձման վանքը, որը կառուցվել է Տիլզիտում գոթական ոճով, կարմիր աղյուսով, Ֆաբրիկշտրասսեի վրա (Իսկրայի փողոց) 1843-1851 թվականներին։
1888 թվականին կառուցվեց բարձր աշտարակ, 1926 թվականին եկեղեցին վերակառուցվեց։ Երկրորդ համաշխարհային պատերազմից հետո եկեղեցու շենքը մասնակիորեն ավերվեց, բայց աշտարակը պահպանվեց։ Եկեղեցու հիմնական շենքը զգալիորեն տուժել է 1944 թվականի ռմբակոծության ժամանակ։ Մինչև 1950-ական թվականների վերջը եկեղեցու շենքում տեղակայված էր երկրորդական հումքի ընդունման կետ։ Եկեղեցու երկաթյա պարիսպը օգտագործվել է որպես ցանկապատ   № 1 դպրոցի համար ։ 1960-1970-ական թվականներին եկեղեցին ակտիվորեն ապամոնտաժվեց, կանգուն մնաց միայն աշտարակը, մինչև 1983 թվականը, որն էլ հետագայում պայթեցվեց։ 1992 թվականին եկեղեցու տարածքը հատկացվեց Սովետսկի կաթոլիկ համայնքին, 1993 թվականին լիտվացի ճարտարապետներ Գեդեմինոս Յուրյավիչուսի և Ստասիս Յուշկայի նախագծով և վանական Անուպրաս Գաուրոնսկասի և տեղացի կաթոլիկների նախաձեռնությամբ հին հիմքի վրա սկսվեց կառուցվել կաթոլիկ եկեղեցու նոր շենքը։ Քրիստոսի Համբարձման եկեղեցին հանդիսավորապես օծվեց 2000 թվականի օգոստոսի 20-ին։
Նկարագրություն
Եկեղեցին իրենից ներկայացնում է բաց դեղնավուն շինություն, որը կառուցվել է կարմիր աղյուսից պատրաստված բարձր աշտարակի շուրջը։ Ներսում կա ընդարձակ դահլիճ աղոթքի համար, նստարաններին դրված էին փափուկ բարձիկներ և աղոթագրքեր։ Հարուստ զարդարված զոհասեղանին փոխարինում է նկարազարդված պատը և բեմը, որտեղից էլ ծխականների համար կարդում են Սուրբ գրությունները և աղոթքները։ Եկեղեցում ծիսակատարությունները և ծառայությունները իրականացվում են ռուսերեն և լիտվերեն։ Ծխական վանահայրն է քահանա Անուպրաս Գաուրոնսկասը։
Ծանոթագրություններ
Կատեգորիա:Կալինինգրադի մարզի տեսարժան վայրեր Կատեգորիա:Կալինինգրադի մարզի տաճարներ Կատեգորիա:Ռուսաստանի կաթոլիկ տաճարներ Կատեգորիա:2000 հիմնադրումներ
Սուրբ Աստվածածին եկեղեցի (Բաքու)
Սուրբ Աստվածածին եկեղեցին, հայկական առաքելական եկեղեցի է հին Բաքվի Իչարի Շահար թաղամասում։
Պատմություն
Բաքվի Սուրբ Աստվածածին եկեղեցին կառուցվել է 1797 կամ 1799թթ.-ին։ Այն գտնվում էր Բաքվի կենտրոնում, Կուսական աշտարակի ձախ կողմում։
Ավերվել է 1990թ.ին, բայց պահպանվել է զանգակատան ներքին հատվածը։
Կատեգորիա:Բաքվի հայկական առաքելական եկեղեցու վանքեր և եկեղեցիներ ա Կատեգորիա:Ավերված եկեղեցիներ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Սուրբ Թադևոս-Բարդուղիմեոս մայր տաճար (Բաքու)
Բաքվի Սուրբ Թադևոս-Բարդուղիմեոս մայր տաճար (Müqəddəs Faddey və Varfolomey Kilsəsi) կամ Բուդակովսկի եկեղեցի (Budaqov kilsəsi), Հայ Առաքելական եկեղեցու կոթող էր Բաքվում։ Եկեղեցին գտնվում էր Դիմիտրովա-Բոնդարնայա-Շամսի Բադալբեյլի փողոցում։
Կառուցման պատմություն
Բաքվեցի մեծահարուստ Ենովք Բուդաղյանի կտակած միջոցներով Բաքվի կենտրոնում հայկական եկեղեցի կառուցելու համար 1898 թ.-ին Սանկտ Պետերբուրգի ճարտարապետների կայսերական ընկերությունը հայտարարում է մրցույթ։ 1907 թվականի փետրվարի 28-ին մրցույթին ներկայացվեցին հինգ նախագծեր, որոնցից մեկն էլ Հովհաննես Քաջազնունու նախագիծն էր։ Հունիսի 4-ին ստացվում է ժյուրիի պատասխանը, որի համաձայն հաղթող էր ճանաչվում Գաբրիել Տեր-Միքայելյանի նախագիծը, իսկ երկրորդ տեղում էր ճարտարապետ Պետրովսկու նախագիծը։ Սակայն Բուդաղյանի ժառանգները դժգոհ են մնում արդյունքից, և հունիսի 7-ին նրանք պատվերը տալիս են Քաջազնունուն։ Օգոստոսի 2-ին նա սկսում է եկեղեցու շինարարական աշխատանքները։ Շինարարությանը հետևում էր շինհրապարակում կառուցված փայտե տնակից։ Եկեղեցու կառուցման բյուջեն, ըստ նախնական նախագծի, կազմել է 300 հազար ռուբլի, սակայն ժառանգված գումարը ընդամենը 200 հազար էր, այդ պատճառով Քաջազնունին կատարում է որոշ փոփոխություններ, մասնավորապես եկեղեցու տարողունակությունը 1500 մարդուց պակասեցնում է 1000-ի։ Հակադաշնակցական քրեական հետապնդումների պատճառով, 1911 թվականին Քաջազնունին ստիպված է լինում մեկնել երկրից, չկարողանալով անձամբ հսկել եկեղեցու շինարարությունը։ Նրա բացակայության ընթացքում շինարարությանը հետևում և ավարտին է հասցնում ճարտարապետ Նիկողայոս Բաևը։ 1914 թվականին կայանում է եկեղեցու օծման արարողությունը, որից հետո Ենովք Բուդաղյանի աճյունը, որ ժամանակավորապես հողին էր հանձնվել հայկական հին գերեզմանատանը, տեղափոխվում և վերահուղարկավորվում է նորակառույց եկեղեցու բակում, ինչպես նախօրոք հայտարարել էր հայկական եկեղեցու ավագ քահանա Ղևոնդ Տեր-Աստվածատուրյանը։
Քանդում
Խորհրդային տարիներին տաճարը հայտնվում է «ոչ ցանկալի» հուշարձանների ցանկում։ 1930-ականներին այն քանդվում է։ Ականատեսների վկայությամբ՝ քանդում էին երեք տարի շարունակ ու էլի չէր փլուզվում։ Ստիպված են լինում պայթեցնել (1937 թ.): Պատմում են, որ կոտրվել են քարերը, բայց ոչ շինվածքի կցակարերը։ Այդքան ամուր էր կառուցված տաճարը։ Եկեղեցու տեղում կառուցվել է Բաքվի կոնսերվատորիայի շենքը։
Side Effects (The Chainsmokers-ի երգ)
«Side Effects», ամերիկյան դուետ the Chainsmokers-ի երգը, որ համադրվել է ամերիկացի երգչուհի Էմիլի Ուորենի վոկալի հետ։ Երգը գրվել է Էնդրյու Թեգարթի, Ուորենի, Թոնի Աննի, Քորի Սանդերսի և Sly-ի կողմից։ Երգի պրոդյուսերներ են՝ the Chainsmokers-ը և Sly-ը։ «Side Effects»-ը թողարկվել է Disruptor Records-ի և Columbia Records-ի կողմից 2018 թվականի հուլիսի 27-ին, որպես the Chainsmokers-ի երկրորդ ստուդիական ալբոմ՝ Sick Boy-ի 4-րդ սինգլ։
Նախապատմություն և թողարկում
Դուետն առաջին անգամ խոսեց նոր երգի մասին 2018 թվականի հուլիսի 6-ին գրված թվիթում, որտեղ գրված էր, որ նրանք մոտենում են նոր երաժշտության։ the Chainsmokers-ը հրապարակեց պաշտոնական կազմի մասեր հուլիսի 19-ին և 20-ին, և պաշտոնապես հայտարարեց երգի մասին հուլիսի 23-ին ։ Հուլիսի 25-ին KIIS-FM-ում Տանյա Ռադը Hollywood Palladium-ի կուլիսներում՝ դուետից վերցրեց հարցազրույց սինգլի վերաբերյալ։ Նրանք պատմեցին, թե առաջինը ում համար են կատարել երգը, և ինչու են ընտրել հենց այդ երգը, որպես հաջորդ սինգլ ։ Երգի թողարկումից մեկ օր առաջ նրանք հրապարակեցին կարճ աուդիո թիզեր ։ Մամուլի հետ հարցազրույցում the Chainsmokers-ը ասաց, որ նրանք զգում էին ամառային ռիթմի կարիքը, որ արմատավորված էր իրենց ստեղծած ձայնի մեջ, երբ առաջին անգամ սկսեցին ձայնագրություններ անել։ the Chainsmokers-ը ասաց, որ իրենց երաժշտությունը արդի արտացոլումն է այն բանի, թե ինչպես են իրենք զգում, ինչն է ոգեշնչում նրանց, և թե ովքեր են իրենք այդ պահին։
Billboard-ի հետ հարցազրույցում դուետին հարցրեցին «Side Effects»-ի դիսկո երանգների մասին, որոնք տարբերվում է նրանց 2018 թվականի թողարկումներից։ Էնդրյու Թեգգարթը՝ the Chainsmokers-ից ասաց, որ երգը անկասկած զվարճալի է։ Նրանք զգում էին, որ երաժշտությունը ավելի դանդաղ ու մեղմ էր։ Ամռան ամիս էր, և նրանք զգում էին, որ ուզում են ստեղծել ամառային ռիթմով երաժշտություն։ Նրանք ձմեռվա ընթացքում են գրել նաև «Sick Boy» և «You Owe Me» երգերը, և այդ ժամանակահատվածը ավելի մռայլ էր, ինչպես նաև նրանք գործ ունեին մի շարք անձնական խնդիրների հետ։ Խոսելով երգի բառերի ոգեշնչման մասին՝ նա ասաց, որ չնայած նրանց տածած սիրուն «հազարմայա հարաբերությունների մասին» գրելու նկատմամբ, նրանք նաև գրում են այն մասին, թե ինչ են նկատում, գրում են հաճախակի վատ որոշումներ կայացնելու մասին, բայց նաև՝ իմպուլսիվ դրանց մեջ մտնելու և պահով ապրելու մասին, քանի որ նրանք գեղեցկություն են նկատում փոքր պահերի մեջ, ինչն էլ ցուցադրվում է տեսահոլովակում։ Երգը ձայնագրվել է Էմիլի Ուորենի հետ, ում Ալեքս Փոլն անվանեց «նրանց կողմից ամենասիրված մարդկանցից մեկը»։ Նա դուետի երկարամյա համագործակիցն է։ Փոլն ասաց, որ երաժշտություն ստեղծելը ավելի հեշտ է ու ոգևորիչ, երբ ստեղծում ես այն մեկի հետ, ով քեզ լավ ճանաչում է և ում հետ հարմարավետություն ես զգում։ Նրանց համար շատ ոգևորիչ էր Ուորենի համագործակցությունը, և բարեբախտաբար աշխարհը սիրեց այն։ Նրանք մտածում են, որ ժամանակն է, որ բոլորն իմանան, թե ով է Էմիլի Ուորենը ։
Ստեղծագործություն
«Side Effects»-ը դիսկո երանգավորումներով ֆանկ հաուս և փոփ-հաուս երգ է։ Այն պարունակում է «դաշնամուրի և հարվածային գործիքների դանդաղ ու փափուկ մեղեդին», որը հիշեցնում է Բրունո Մարսին, և տեսնում ենք, որ «երգը ավելի շատ ակումբային հնչողություն է ստանում, քան վերջին փոփ-պարային հիթերը», քանի որ այն չի ստեղծվել «հին կատարյալ փոփ-մինիմալիզմի հիման վրա» ։ Այն նկարագրվել է, ինչպես «անհեթեթ, գրավիչ, ամառային հիմն» ։ Ըստ երգի բառերի, այն ինքնաստորացման մանտրայի մասին է։ Բառերը նկարագրում են առավոտյան ժամը 4-ին արթուն լինելու իրավիճակ, երբ ամեն ինչ փակ է և տեղ չկա գնալու ։
Տեսահոլովակ
Երգի թողարկումը պետք է ուղեկցվեր լիրիկական տեսհոլովակով, բայց դուետը խոստացավ, որ շուտով կթողարկի պաշտոնական տեսահոլավակ «ճանաչված դերասանուհու» հետ ։ On Air-ում Ռայան Սիքրեսթի հետ հարցազրույցում նրանք հայտնեցին, որ հենց նոր վերջացրել են տեսահոլվակի համար իրենց նկարահանումները, իսկ նկարահանումները շարունակվում են Մայամիի մեկ այլ մասում։ Նրանք ասեցին, որ տեսահոլովակը ունի ապշեցուցիչ գլխավոր հերոս, և որ նա հիմա մի շատ հայտնի շոուի մասնակից է։ Տեսահոլովակը, որի պրոդյուսերը Մեթյու Դիլոն Կոենն էր, և որը նկարահանվել է Մայամիի Shore Club South Beach հյուրանոցում՝ թողարկվել է 2018 թվականի օգոստոսի 21-ին The music video, directed by Matthew Dillon Cohen and shot at Shore Club South Beach hotel in Miami, was released on August 21, 2018. ։ Այնտեղ նկարահանվել է ամերիկացի հայտնի դերասանուհի Կամիլա Մենդեսը, ով ավելի հայտնի է Riverdale հեռուստասերիալի Վերոնիկա Լոդջի կերպարով ։ Տեսահոլովակը սկսվում է Մենդեսի կերպար հանդիսացող, հյուրանոցում աշխատող Ռայլիից, ով լուր է ստանում այն մասին, որ նա պետք է աշխատի հանգստյան օրերին ։ Վրդովված՝ նա որոշում է առավելագույն չափով օգտվել իր դժբախտ իրավիճակից։ Նա հանում է իր սպասուհու շորերը և շպրտում դրանք, և սկսում պարել լողավազանի շուրջը իր գիշերային հերթափոխի ժամանակ ։ Այնուհետև նա հանդիպում է անվտանգության ծառայության աշխատակցին, ով հրաժարվում է շարժվել տեղից նրա պարային շարժումներով։ Հետո տեսահոլովակում ցուցադրվում են տարբեր իրադարձություններ, որոնք տեղի են ունենում տարբեր սենյակներում։ Դրանց մեջ կային նաև մասեր  Փոլի և Թեգգարդի հետ ։ Վերջում Ռայլին ցատկում է լողավազանի մեջ, ինչը ուղեկցվում է փուչիկներով և հրավառությամբ ։ Վիզուալ թողարկումից առաջ՝ Մենդեսը իր Instagram-ում հրապարակել է թիզեր հանդիսացող նկար, որի հետ նա թողեց հաղորդագրույուն, որտեղ գրված էր, թե «երևալու է, որ այլ մարդկանց երաժշտական տեսահոլովակներում պարելը իր ամենասիրելի զբաղմունքներից մեկն է դարձել» ։
Կենդանի կատարումներ
2018 թվականի հուլիսի 28-ին the Chainsmokers-ը ուղիղ հեռարձակմամբ ելույթ ունեցավ «Side Effects» երգով իրենց շոուում, որ տեղի է ունեցել Ատլանտիկ-Սիթիում՝ Ոոորենի հետ ։
Անձնակազմ
Վերցված է Tidal-ից։
Ծանոթագրություններ
Կատեգորիա:2018 սինգլներ Կատեգորիա:2018 երգեր
Թիֆլիսի սփյուռքահայ երաժշտություն
Թիֆլիսը 18-րդ դարի սկզբից հայ երաժշտական մշակույթի կենտրոն էր, որտեղ կազմավորվել է վիրահայ աշուղ, դպրոցը՝ Սայաթ-Նովա, Շամչի Մելքո, Բուդաղ Օղլան, Քիչիկ-Նովա, Ֆրեյդուն, Հագիր և ուրիշներ։ Կյանքի վերջին շրջանում Թիֆլիսում է ստեղծագործել նաև Ջիվանին։ 19-րդ դարի վերջին 20-րդ դարի սկզբին նկատելիորեն զարգացել է հայ պրոֆեսիոնալ երաժշտությունը։ 1885 թվականին հայկական առաջին խմբերգային համերգով հանդես է եկել Քրիստափոր Կարա-Մուրզան։ Հիմնադրվել են երաժշտական դպրոց (1876 թվական), ուսումնարան (1886 թվական), Ներսիսյան դպրոցում ստեղծվել են երգչախմբեր (ղեկ.՝ Մակար Եկմալյան), համերգային կյանքի աշխուժացմանը նպաստել են Գենարիոս Ղորղանյանը և Վասիլ Ղորղանյանը։ 1907 թվականին ստեղծվել է Արևելյան երաժշտական ընկերությունը, 1912 թվականին՝ Թիֆլիսի հայոց երաժշտական ընկերությունը, 1917 թվականին՝ Հայոց երգչախմբային ընկերությունը, 1919 թվականին՝ հայ երաժիշտեսաբանների «Կոմիտաս» ընկերությունը։ Թիֆլիսում են ստեղծագործել նշանավոր երաժիշտներ Արշակ Ադամյանը, Կարո Ձաքարյանը, Ազատ Մանուկյանը, Վանո Մուրադելին, Անուշավան Տեր-Ղևոնդյանը, Վարդգես Տալյանը, Միքայել Միրզայանը, Վաչե Ումր-Շատը, Բեգլար Ամիրջանյանը, Սաշա ՕգանԱբանոթուբանի, Թբիլիսիի հնագույն թաղամասերից մեկըեզաշվիլին և ուրիշներ։ «Հայարտան» երաժշտական մասնաճյուղին (հիմնադիրներ՝ Արմեն Տիգրանյան, Սարգիս Բարխուդարյան, նախագահ՝ Ռոմանոս Մելիքյան) կից ստեղծվել է մանկավարժ, ստուդիա (1927 թվականից՝ ուսումնարան)։ Թբիլիսիի օպերայի և բալետի թատրոնում են աշխատել երգիչներ Լևոն Իսեցկին, Հայկանուշ Դանիելյանը, դիրիժորներ Դմիտրի Շիկանյանը, Սուրեն Չարեքյանը, պարուհի Լյուբով Վոինովա-Շիկանյանը և ուրիշներ։
Կատեգորիա:Երաժշտություն
Ստուկկո
Ստուկկո (stucco), արհեստական մարմար, պատերի և ճարտարապետական մանրամասերի հարդարման նյութ։ Պատրաստում են այրած և մանրացված գիպսի, շիբի և սոսնձի խառնուրդից, երբեմն ավելացնելով մարմարի փոշի։ Օգտագործում են խմորի տեսքով, բազմաթիվ անգամ հղկում մինչև հայելային փայլը։ Ստուկկոն հայտնի էր դեռևս Հին Եգիպտոսում, լայնորեն կիրառվել է Հին Հռոմի, նաև Վերածննդի ու նոր շրջանի արվեստում։
Կատեգորիա:Շինարարական նյութեր
Պակիստանա-հնդկական հակամարտություն
Հնդկաստան-Պակիստան հակամարտություն, տարածքային հակամարտություն Հնդկաստանի և Պակիստանի միջև, որը դարձավ չորս պատերազմների պատճառ։ Բրիտանական Հնդկաստանի բաժանումից և ժամանակակից Հնդկաստանի և Պակիստանի առաջացումից ի վեր (1947 թվական) Հարավասիական այս երկու երկրները պատերազմել են չորս անգամ։ Սակայն հակամարտության ընթացքում եղել է նաև մեկ չհայտարարված պատերազմ և բազմաթիվ սահմանային ռազմական ընդհարումներ։ Քաշմիրի խնդիրը հակամարտության գլխավոր պատճառն էր, բացառությամբ 1971 թվականի պատերազմի, որի պատճառը Արևելյան Պակիստանում (այժմյան Բանգլադեշ) տեղի ունեցող քաղաքակական խժդժություններն էին։
Պատմություն
Բրիտանական Հնդկաստանի բաժանումը տեղի ունեցավ Երկրորդ համաշխարհային պատերազմից հետո, երբ և՛ Մեծ Բրիտանիան, և՛ Բրիտանական Հնդկաստանը տնտեսական լուրջ խնդիրներ ունեցան պատերազմի պատճառով ։ Բաժանումը, համաձայն այնպիսի քաղաքական գործիչների, որպիսիք են Միցայալ հնդկական մուսուլմանական լիգայի (All India Muslim League) առաջնորդ Մոհամմադ Ալի Ջինահը և Հնդկական ազգային կոնգրեսի (Indian National Congress) առաջնորդ Ջավահարլալ Ներուն, ենթադրվում էր, որ սկիզբ կդնեն խաղաղ հարաբերությունների։ Քանի որ հինդուիստ և մուսուլման բնակչությունը խառն էին ապրում ամբողջ երկրի տարածքում, Բրիտանական Հնդկաստանի բաժանումը Հնդկաստանի և Պակիստանի թվականին հնարավոր չէր իրականացնել կրոնական սկզբունքով։ Բրիտանական Հնդկաստանի մուսուլման բնակչության մեկ երրորդից ավելին մնաց Հնդկաստանում ։ Մինչհամայնքային բախումները հինդուիստների, սիքերի և մուսուլմանների միջև պատճառ հանդիսացան 500․000-1․000․000 տուժածների համար ։ Թագավորական կառավարում ունեցող տարածքները, ինչպես օրինակ Քաշմիրը և Հայդարաբադը, նույնպես ներառված էին բաժանման մեջ։ Այս տարածքների կառավարիչները պետք է ընտրեին միանալ Հնդկաստանին կամ Պակիստանին։ Ե՛վ Հնդաստանը, և՛ Պակիստանը պահանջում էին Քաշմիրը, և այն դարձավ հակամարտության հիմնական օջախը ։ Քաշմիրի կառավարողը միացավ Հնդաստանին՝ ստորագրելով «Միացման փաստաթուղթը» ([Instrument of Accession) ։
1947 թվականի պատերազմ
Պատերազմը անվանվում է նաև Քաշմիրի առաջին պատերազմ։ Այն սկսվել է 1947 թվականի հոկտեմբերին, երբ Պակիստանը մտավախություն ուներ, որ Քաշմիրի և Ջամմուի Մահարաջան կմիանար Հնդկաստանին։ Բաժանմանը համապատասխան, պետություններին էր թողնվել որոշել միանալ Հնդկաստանին կամ Պակիստանին կամ մնալ անկախ։ Ամենամեծ տարածքները՝ Ջամմուն և Քաշմիրը ունեին գերակշռող մուսուլման բնակչություն, որը կառավարվում էր հինդուիստ Մահարաջայի կողմից։ Ցեղային ուժերը, աջակցություն ստանալով Պակիստանի բանակից հարձակվեցին և զավթեցին որոշ տարածքներ։ ՄԱԿ-ի Անվտանգության խորհուրդը 1948 թվականի ապրիլի 22֊ին ընդունեց 47֊րդ բանաձևը, որը վերաբերում էր հակամարտության կարգավորմանը։ Կողմերը ամրացնում էին իրենց ռազմական ճակատները, որը հայտնի դարձավ «վերահսկողության սահմանագիծ»(Line of Control) անունով։ Պաշտոնական զինադադարը հաստատվեց 1949 թվականի հունվարի 1֊ին, ժամը 23։59-ին ։ Հնդկաստանը ստանձնեց պետության մեկ երրորդի կառավարումը ներառյալ Քաշմիրի դաշտավայրը, Ջամմուն և Լաբախը, այնինչ Պակիստանը ստացավ Ազադ Քաշմիրի և Բալտիստանի կառավարումը   ։